stanford-oval/wikipedia huggingface dataset:
Rwerujärvi

| Rwerujärvi |
| --- | --- |
 Rwerujärvi ja sen lähijärvet satelliittikuvassa:  Rwerujärvi on pyöreähkö järvi kuvan oikeassa reunassa
Valtiot:   Ruanda  Burundi
Paikkakunta:  Ruanda: Bugesera, Itä-Ruanda Burundi: Kirundo
Koordinaatit:  2°22′40″S, 30°19′25″E
Laskujoki:  Nyabarongo (en) 
Mittaustietoja
Pinnankorkeus:  1 323  m 
Pituus:  18  km
Leveys:  14,5  km 
Rantaviiva:  76  km 
Pinta-ala:  100 km²
Keskisyvyys:  2,1 m
Suurin syvyys:  3,9 m
 fiRwerujärvi 
Rwerujärvi on Afrikassa Ruandan ja Burundin rajalla sijaitseva matala järvi. Järven pinta-ala on noin 100 km2 ja siitä noin 20 km2 on Ruandan puolella ja 80 km2 Burundin puolella. Järvellä on rantaviivaa noin 76 km. Järven keskisyvyys on noin 2,1 m ja suurin syvyys 3,9 m.
Rwerujärven veden kautta järven lähialueilla leviää skistosomiaasia aiheuttava Schistosomiasis mansoni -sukkulamato. Ruandan puolella tehdyn tutkimuksen mukaan infektioita havaittiin yleisesti ottaen runsaimmin lähimpänä järven rantaa asuvilla ihmisillä, joille järven vesi on ainoa käyttöveden lähde.
Rw

Rw tarkoittaa seuraavia:
Republic Airlines, IATA-koodi RW, lentoyhtiö
ruanda, ISO 639-1 -koodi rw, kieli
Ruanda, ISO 3166-1 -koodi RW, valtio tai muu maantieteellinen alue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rw”, voi hakea sivunnimihaulla, laajalla sivunnimihaulla tai tekstihaulla.
Samsung Galaxy A40

| Samsung Galaxy A40 |
| --- | --- |

Valmistaja:  Samsung
Julkaistu:  10. huhtikuuta 2019
Mitat:  144,3 × 69,1 × 7,9 mm
Paino:  140 g
Näyttö:  5,9" Super AMOLED
Näytön kuvatarkkuus:  1 280 × 2 340
Suoritin:  Samsung Exynos 7 Octa 7885 -kahdeksanydin­prosessori, 1,8 GHz, ARM Cortex-A73 ja ARM Cortex-A53, 64-bittinen, 14 nm
Grafiikkapiiri:  Mali-G71 MP2
Muisti:  64 Gb
Keskusmuisti:  4 Gb
Takakamera:  16 megapikseliä + 5 megapikseliä (ultralaajakulma)
Etukamera:  25 megapikseliä
Puheaika:  18 h
Käyttöjärjestelmä:  Android 9.0 Pie
Akku:  3 100 mAh
Liitännät:  USB-C 3.1
Muistikorttipaikka:  tukee enintään 512 gigatavun microSD-kortteja
Muuta:  sormenjälkitunnistin
Infobox OKNimi-testi OK: 
Samsung Galaxy A40 on Samsungin 10. huhtikuuta 2019 julkaisema älypuhelin. Siinä on esiasennettuna Android 9.0 Pie -käyttöjärjestelmä.
Laitteessa on 5,9 tuuman näyttö ja kahdeksanydinprosessori. Tallennustilaa on 64 gigatavua ja keskusmuistia neljä gigatavua. Puhelimessa on kaksi takakameraa, joista toinen on 16 megapikselin pääkamera ja toinen viiden megapikselin ultralaajakulmakamera. Etukamerana on 25 megapikselin kamera. Laitteessa on 3 100 milliampeeritunnin akku ja se tukee enintään 512 gigatavun microSD-kortteja. Siinä on lisäksi sormenjälkitunnistin.
Aiheesta muualla

Samsung Galaxy A40 Samsungin sivuilla
In Times Before the Light

| In Times Before the Light Covenant |
| --- | --- | --- |

Studioalbumin tiedot
 Äänitetty : elokuu 1995, X-Ray Studios, Rolvsøy, Norja
 Julkaistu: 1997
 Tuottaja(t): Sire Johannesen, Noctis Irae
 Tyylilaji: black metal
 Kesto: 50.38
 Levy-yhtiö: Mordgrimm
Covenantin muut julkaisut
|   | In Times Before the Light 1997 | Nexus Polaris 1998 |
In Times Before the Light on norjalaisen metallibändi The Kovenantin debyyttialbumi. Se julkaistiin vuonna 1996 levymerkillä . Levyllä soittavat Nagash (Stian Arnesen) ja Blackheart (Amund Svensson). Levyn soundimaailma on melko tunkkainen ja suttuinen, joka oli tuohon aikaan hyvin yleistä, mutta musiikki itsessään oli melodista black metal -musiikkia jopa pienillä doom metal -vivahteilla. Albumi uudelleennauhoitettiin vuonna 2002, jolloin sen soundi muuttui puhtaammaksi ja musiikki itse tehtiin enemmän industrial-tyylisemmäksi.
Kappaleet

Kaikki kappaleet säveltänyt ja sanoittanut Covenant.
Towards the Crown of Nights – 5.53
Dragonstorms – 4.59
The Dark Conquest – 6.56
From the Storm of the Shadows – 5.15
Night of the Blackwinds – 3.43
The Chasm – 3.47
Visions of the Lost Kingdom – 3.28
Through the Eyes of the Raven – 5.02
In Times Before the Light – 6.02
Monarch of the Mighty Darkness – 5.54
Kappaleet > Uusintapainoksen bonuskappaleet

In Times Before the Light – 6.25
Visions of a Lost Kingdom – 3.05
From the Storm of Shadows – 6.08
Kokoonpano

Nagash (Stian Arnesen, N. Blackheart alkup. kansilehtisessä) – laulu, rummut, syntetisaattori
Blackheart (Amund Svensson, T. Blackheart alkup. kansilehtisessä) – kitara, bassokitara, syntetisaattori
Kokoonpano > Muut tekijät

Sire Johannesen – tuottaja, äänittäjä
Noctis Irae – vastaava tuottaja
Alex Kurtagić – kansikuva
Christophe Szpajdel – logo
Aiheesta muualla

In Times Before the Light Discogsissa. (englanniksi)
Albumi In Times Before the Light Encyclopaedia Metallum -sivustolla (englanniksi)
Runoja (Anki)

| Runoja Anki |
| --- | --- | --- |

Studioalbumin tiedot
 Äänitetty : 1976
 Julkaistu: 1976
 Tyylilaji: pop
 Levy-yhtiö: Top Voice
Ankin muut julkaisut
| En anna heille anteeksi 1975 | Runoja 1976 | Tähtien rannalla 1987 |
Runoja on Ankin kahdeksas soololevy. Se on ensimmäinen Suomessa kokonaan naisvoimin tuotettu levy: kaikki levyn muusikot ovat naisia tuottajia ja sovittajia myöten. Vain äänittäjä Erkki Hyvönen on poikkeus. Levyn sisältö on suomalaisten naislyyrikoiden tekstejä Ankin ja Pirjo Bergströmin säveltäminä.
Kappaleet

Grimace D'Artiste – 1.53 (säv. Anki, san. Edith Södergran, suom. Pentti Saaritsa)
Omenaposki – 1.12 (säv. Anki, san. Helena Anhava)
Neitseestä syntynyt  – 1.32 (säv. P. Bergström, san. Eeva Kilpi)
Sininen – 2.50 (säv. Anki, san. Brita Polttila)
Että kysyisimme – 1.41 (säv. Anki, san. B. Polttila)
Kun tapasin hänet – 0.46 (säv. P. Bergström, san. Liisa Laukkarinen)
Sano heti jos minä häiritsen – 1.02 (säv. Anki, san. Eeva Kilpi)
Avioliittokysymys – 3.12 (säv. P. Bergström, san. Sonja Åkerson suom. B. Polttila)
Hyvää huomenta maailma – 2.02 (säv. Anki, san. B. Polttila)
Lopulta kävi niin  – 1.42 (säv. Anki, san. E. Kilpi)
Eeva – 1.48 (säv. P. Bergström, san. Sirkka Selja)
Niin tapahtui – 1.33 (säv. Anki, san. E. Kilpi)
Oikea Mies ja Supernainen  – 1.41 (säv. Anki, san. B. Polttila)
Metsätiellä – 2.41 (säv. P. Bergström, san. S. Selja)
Ei ollut helppoa – 1.45 (säv. Anki, san. Eila Pennanen)
Ikävä – 2.02 (säv. Anki, san. Elvi Sinervo)
Naisen onni  – 2.40 (säv. P. Bergström, san. L. Laukarinen)
Unieni tuntemattomat asemat – 1.48 (säv. Anki, san. E. Kilpi)
Sinä olit minulle se oikea – 0.40 (säv. P. Bergström, san. E. Kilpi)
Tähdet  – 2.08 (säv. P. Bergström, san. E. Södergran suom. Uuno Kailas)
Kokoonpano

Anki – laulu, taustalaulu, lyömäsoittimet, harmonikka
Marianne Nyman – sähkökitara
Carita Holmström – akustinen kitara
Tuulikki Kauppinen – bassokitara
Mirélle Smolar – rummut & lyömäsoittimet
Pirjo Bergström – kosketinsoitin, harmonikka, lyömäsoittimet, taustalaulu
Riitta Lampela – sello
Mervi Kuhanen – huilu
Reija Oksanen – harppu
Pirkko Vartiainen – viulu
Erkki Hyvönen – äänittäjä
Timo Ulkuniemi - äänittäjä
Ilmakivääri

Ilmakivääreitä
Ilmakivääriammuntaa olympialaisissa
Ilmakivääri on ilman- tai kaasunpaineella toimiva, yleensä pienikaliiperinen (yleisin kaliiperi .177 [4,5 mm]) kilpailu- ja harjoitusase, jota käytetään myös olympialaisten tarkkuuslajeissa. Ilmakivääriin ei Suomessa tarvita aseen hallussapitolupaa, mutta ostajan on oltava täyttänyt 18 vuotta. Alaikäiselle ilma-ase voidaan myydä huoltajan suostumuksella.
Kuitenkin yli .25 kaliiberin tehokkaat ilma-aseet (yli 6,35 millin, kaasunpaineella toimivat) vaativat rekistöröinnin ja ovat luvanvaraisia.
Historiaa

Ilmakivääreitä on 1700-luvun lopulta lähtien käytetty myös metsästys- ja sotilasaseina - kyseessä ovat tällöin olleet suurella, erillisellä pumpulla tai kompressorilla täytettävällä ilmasäiliöllä varustetut aseet. Ilmakiväärit eivät kuitenkaan yleistyneet edellä mainitussa käyttötarkoituksissa monimutkaisen ja kalliin rakenteensa vuoksi, joka oli myös hyvin vikaherkkä. Valurautaiset paineilmasäiliöt saattoivat myös räjähtää; myöhemmin alettiin käyttää turvallisempia kuparisäiliöitä. Itävallan armeija käytti pieniä määriä ilmakivääreitä Itävallan ja Turkin välisessä sodassa vuosina 1788–1789 ja Ranskan vallankumoushallitusta vastaan 1793–1796 sotiessaan.
Toiminta

Nykyisissä ilmakivääreissä käytetään yleensä voimanlähteenä vaihdettavia hiilidioksidikaasukapseleita tai uudelleentäytettäviä paineilmasäiliöitä. Taittuvalla piipulla tai erillisellä vivulla viritettäviä jousimäntäisiä ilma-aseita ei käytännössä kilpailutoiminnassa enää nykyään käytetä. Myös sähkölaukaisu on yleistynyt.
Luoteina käytetään .177-kaliiperisissa aseissa yleensä lyijyisiä, tiimalasin muotoisia diabolo-luoteja, joissain aseissa ko. kaliiperin lyijyhauleja, huviammunnassa käytetään myös ns. tupsuluoteja jotka ovat metallipiikkejä, joihin on kiinnitetty langoista tehty pyrstötupsu. Suomessa harvinaisissa suurempikaliiperisissa, yleensä .22 (5,5 mm) ilmakivääreissä luodit ovat useimmin lyijy- tai rautahauleja. Ilmakiväärien luodin teho on pieni sen keveydestä ja pienestä nopeudesta johtuen, yleensä alle kymmenen joulea. Jotkut erikoismallit voivat olla huomattavasti voimakkaampia. .22-kaliiperisia ilmakivääreitä ei käytetä virallisissa kilpailulajeissa.
Ilmakivääriä ei Suomessa lain mukaan saa käyttää metsästykseen. Ilmakiväärin käyttö on kuitenkin sallittu sisätiloissa muun rauhoittamattoman nisäkkään kuin villiintyneen kissan tappamiseen.
PCP-ilma-aseissa käytetään yleensä 200 barin paineilmasäiliötä, joista regulaattorin (paineentasaajan) kautta ilma siirretään toiseen painekammioon, josta vasta otetaan varsinaiseen laukaukseen käytettävä ilma. Tällä tavoin on mahdollista saada saman tehoisia laukauksia pääpainesäiliön koosta riippuen useita kymmeniä ellei jopa satoja. Esimerkiksi pääpainesäiliö täytetään 200 barin paineeseen ja regulaattori asetetaan 125 barin paineeseen, tällöin aseen käyttöalue on 200 baarista 125 baariin.
Ilmakivääriammunta

Ilmakivääriammunnassa ammutaan seisten ilman tukea. Ampumaetäisyys on 10 metriä, Ilmakiväärin kaliiperi on enintään 4,5 millimetriä (cal. .177") ja ilmakiväärin massa 5,5 kg. Maalitaulun mustan osan halkaisija on 30,5 millimetriä ja sitä ympäröivän valkean osan 45,5 millimetriä. Ilmakivääriammuntaa harjoitetaan lyhyen ampumamatkansa vuoksi myös paljon sisätiloissa.
Ilmakivääriammunta > Olympialajit

Miesten 10 metrin ilmakivääriammunta, 60 laukausta ja 24 laukauksen finaali (ilmapistoolilla sama)
Naisten 10 metrin ilmakivääriammunta, 60 laukausta ja 24 laukauksen finaali (ilmapistoolilla sama)
Aiheesta muualla

Wikimedia Commonsissa on kuvia tai muita tiedostoja aiheesta .
Girandoni M/1778 -paineilmakivääri
Suomen Ampumaurheiluliitto: 10m ilmakivääri
Samsung Galaxy A33

| Samsung Galaxy A33 |
| --- | --- |

Valmistaja:  Samsung
Edeltäjä:  Samsung Galaxy A32 5G
Käyttöverkot:  2G, 3G, 4G ja 5G
Mitat:  159,7 × 74 × 81 mm
Paino:  186 g
Näyttö:  Super AMOLED, 6,4", 90 Hz
Näytön kuvatarkkuus:  1080 × 2400 px
Suoritin:  Exynos 1280
Grafiikkapiiri:  Mali-G68
Muisti:  128 tai 256 Gt
Keskusmuisti:  4, 6 tai 8 Gt
Takakamera:  48 Mpx + 8 Mpx (ultralaajakulma) + 5 Mpx (makro) + 2 Mpx (syvyys)
Etukamera:  13 Mpx
Käyttöjärjestelmä:  Android 12, päivitettävissä Android 13 -versioon
Akku:  5 000 mAh
Liitännät:  USB-C, kuulokeliitäntä
Muistikorttipaikka:  tukee enintään 1 Tt:n microSD-kortteja
Muuta:  sormenjälkitunnistin, IP67
Infobox OKNimi-testi OK: 
Samsung Galaxy A33 on Samsungin 17. maaliskuuta 2022 julkistama älypuhelin. Sen myynti alkoi Suomessa huhtikuussa.
Puhelimessa on kahdeksanydinprosessori ja 6,4 tuuman näyttö, joka tuke 90 hertsin virkistystaajuutta. Tallennustilaa on valittavana 128 gigatavua tai 256 gigatavua ja keskusmuistia neljä, kuusi tai kahdeksan gigatavua. Tallennustila on laajennettavissa enintään yhden teratavun microSD-kortilla. Akun kapasiteetti on 5 000 milliampeerituntia, ja se tukee 25 watin latausta. Puhelimessa on näytönalainen sormenjälkitunnistin. Puhelimen IP-luokitus on 67, ja se on veden- ja pölynkestävä. Käyttöjärjestelmänä on Android 12 ja käyttöliittymänä One UI 4.1. Puhelimelle on luvattu neljä vuotta Android-järjestelmäpäivityksiä ja viisi vuotta tietoturvapäivityksiä.
Aiheesta muualla

Kuvia tai muita tiedostoja aiheesta Samsung Galaxy A33 Wikimedia Commonsissa
Samsung Galaxy A33 Samsungin sivuilla
STS-107

STS-107 oli Nasan avaruussukkula Columbian lento, joka laukaistiin Maan kiertoradalle 16. tammikuuta 2003. Seitsenhenkinen miehistö kuoli 1. helmikuuta 2003, kun sukkula hajosi sen palatessa takaisin Maan ilmakehään. Miehistöön kuuluivat Rick Douglas Husband (lennon komentaja), William C. McCool (lentäjä), David McDowell Brown, Kalpana Chawla, Michael Anderson, Laurel Clark ja Israelin ensimmäinen astronautti Ilan Ramon, joka oli hyötykuorma-asiantuntija.
Onnettomuus

| STS-107 |
| --- | --- |
Päivämäärä:  1. helmikuuta 2003
Kellonaika:  Noin klo 9 jälkeen aamulla paikallista aikaa.
Tapahtumapaikka:  Texasin ilmatila
Syy:  Polttoainetankin ulkoisesta lämpöeristeestä irronnut vaahtomuovin palanen nousun aikana. Palanen iskeytyi sukkulan vasemman siiven etureunaan aiheuttaen Maan ilmakehän kuumien kaasujen pääsyn siipeen, kun sukkula oli palaamassa Maahan, mikä aiheutti lopulta sukkulan hajoamisen.
Kuolleita:  7
Rick D. Husband, komentaja
William C. McCool, lentäjä
Michael P. Anderson, hyötykuormasta vastaava tutkija
David M. Brown, asiantuntija
Kalpana Chawla, asiantuntija
Laurel Blair Salton Clark, asiantuntija
Ilan Ramon, hyötykuorma-asiantuntija, Israelin ensimmäinen astronautti
Aiheesta muualla

NASA’s Space Shuttle Columbia & Her Crew (englanniksi)
NASA STS-107 Crew Memorial web page (Arkistoitu – Internet Archive) (englanniksi)
Spaceflight Now: STS-107 Mission Report (englanniksi)
Press Kit (englanniksi)
Article describing experiments which survived the disaster (englanniksi)
Status reports (Arkistoitu – Internet Archive) Detailed NASA status reports for each day of the mission. (englanniksi)
Raw Video Reconstruction of Re-entry, Tribute Videos, and More (Arkistoitu – Internet Archive) (englanniksi)
Wikimedia Commonsissa on kuvia tai muita tiedostoja aiheesta .
| 0 | 1 | 2 | 3 |
| --- | --- | --- | --- |
|  | Edeltäjä: STS-113 | Nasan avaruussukkulalennot | Seuraaja: STS-114 |
STS-107:n miehistö. Takaa vasemmalta: David Brown, Laurel Clark, Michael Anderson, Ilan Ramon; edestä vasemmalta Rick Husband, Kalpana Chawla, William McCool.
Saint-André-de-la-Roche

| Saint-André-de-la-Roche |
| --- | --- |
 Näkymä Saint-André-de-la-Rocheen
 vaakuna
 Saint-André-de-la-Roche
 Koordinaatit: 43°44′28″N, 07°17′18″E 
Valtio:  Ranska
Alue:  Provence-Alpit-Riviera
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  2,86 km²
Väkiluku (2013):  5 407
 – Väestötiheys:  1 890,6 as./km²
Postinumero:  06730
Infobox OKVirheellinen NIMI-arvo: 
Saint-André-de-la-Roche on kunta Alpes-Maritimesin departementissa Ranskassa. Siellä on arviolta 5 407 asukasta (vuonna 2013) ja sen pinta-ala on 2,86 neliökilometriä.
Aiheesta muualla

Kuvia tai muita tiedostoja aiheesta Saint-André-de-la-Roche Wikimedia Commonsissa
Samuil Feinberg

Samuil Jevgenjevitš Feinberg (ven. Самуил Евгеньевич Фейнберг; 26. toukokuuta (J: 14. toukokuuta) 1890 Odessa, Venäjän keisarikunta – 22. lokakuuta 1962 Moskova, Venäjän SFNT, Neuvostoliitto) oli venäläinen säveltäjä ja pianisti. Säveltäjänä Feinberg tunnetaan erityisesti kahdestatoista pianosonaatistaan, pianistina taas Johann Sebastian Bachin Das wohltemperierte Klavierin kokonaislevytyksestä (1959) ja monien Aleksandr Skrjabinin teosten, mm. pianokonserton, 2., 4. ja 5. pianosonaatin sekä masurkkojen levytyksistä. Feinberg laati myös useita pianosovituksia, mm. Pjotr Tšaikovskin kuudennen sinfonian scherzo-osasta ja etenkin Bachin koraaleista. Pianonsoittoa koskevia näkemyksiään Feinberg esitti postuumisti julkaistussa kirjassaan Pianizm kak iskusstvo ("Pianonsoitto taiteena", 1962), jota Heinrich Neuhausin Pianonsoiton taide -teoksen ohella pidetään alan klassikkona.
Feinberg sai Stalin-palkinnon palkinnon vuonna 1946 toisesta pianokonsertostaan.
Saint-André-du-Bois

| Saint-André-du-Bois |
| --- | --- |
 Kunnantalo
 Saint-André-du-Bois
 Koordinaatit: 44°36′21″N, 0°10′55″W 
Valtio:  Ranska
Alue:  Uusi-Akvitania
Departementti:  Gironde
Arrondissementti:  Langon
Pinta-ala:  
 – Kokonaispinta-ala:  10,0 km²
Väkiluku (2020):  431 
 – Väestötiheys:  43 as./km²
Kunnan numero:  33367
 
 Kunnan kotisivut 
Infobox OKVirheellinen NIMI-arvo: 
Saint-André-du-Bois on kunta Lounais-Ranskassa Gironden departementissa Uuden-Akvitanian alueella. Se sijaitsee noin yhdeksän kilometriä Langonin kaupungista koilliseen.
Château de Malromé
Château de Malromé on peräisin 1500-luvulta. Linnan omisti tuolloin Bordeaux’n parlamentin jäsen Étienne de Rostéguy de Lancre. Linna pysyi Lancren suvun hallinnassa kaksisataa vuotta. Muutaman omistajavaihdoksen jälkeen vuonna 1883 Toulouse-Lautrecin kreivitär Adèle osti linnan ja sitä ympäröivät 34 hehtaarin viinitarhat. Hänen poikansa taidemaalari Henri de Toulouse-Lautrec vietti linnassa kesiään. Henri myös kuoli linnassa 37-vuotiaana 9. syyskuuta 1901, ja hänet haudattiin läheisen Verdelais’n hautausmaalle.
Aiheesta muualla

Kuvia tai muita tiedostoja aiheesta Saint-André-du-Bois Wikimedia Commonsissa
Samjhauta Expressin pommitus

| Samjhauta Expressin pommitus |
| --- | --- |
  
Paikka:   Panipat, Haryana, Intia
Kohde:  Juna Lahoren ja Delhin välisellä radalla.
Ajankohta:  18. helmikuuta 2007  23:53  (UTC +5:30)
Iskutyyppi:  pommi-isku
Kuolleita:  65
Haavoittuneita:  50
Epäilty/epäillyt:  Lashkar-e-Taiba   Abhinav Bharat
Tekoväline:  pommi
Samjhauta Expressin pommitus 18. helmikuuta 2007 oli terrori-isku Panipatissa noin 80 kilometriä Delhistä pohjoiseen. Kaksi junavaunua syttyi tuleen räjähdyksen voimasta, joka surmasi ainakin 65 ihmistä.
Pakistanin ulkoministeri Khurshid Kasurin oli määrä tavata Intian valtionjohto seuraavana päivänä. Hän ei muuttanut suunnitelmiaan.
Safari-ralli 2002

|  Safari-ralli 2002 |
| --- | --- |
 8. osakilpailu 14 osakilpailusta kaudella 2002. 
Ajankohta:  12.–14. heinäkuuta 2002
Pituus:  12 erikoiskoetta


Palkintokoroke
Voittaja:   Colin McRae  Nicky Grist  (Ford World Rally Team)
Toinen:   Harri Rovanperä  Risto Pietiläinen  (Peugeot Total)
Kolmas:   Thomas Rådström  Denis Giraudet  (Automobiles Citroën)
Safari-ralli 2002 (virallisesti 50. Inmarsat Safari Rally) oli Rallin MM-sarjan kauden 2002 kahdeksas osakilpailu, joka ajettiin 12.–14. heinäkuuta 2002. Kilpailussa oli 12 erikoiskoetta ja keskuspaikka oli Nairobissa.
Kilpailun voitti Colin McRae. Marcus Grönholm joutui keskeyttämään moottorivikaan ja Richard Burnsin auto jäi jumiin. Petter Solberg ja Tommi Mäkinen joutuivat myös keskeyttämään kilpailun. Burnsin auton iskunvaimennin oli vaurioitunut eikä hän voinut ajaa riittävällä nopeudella vaan jäi kiinni pehmeään hiekkaan. Talli ei voinut auttaa sääntöjen puitteissa.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Colin McRae |  Nicky Grist | Ford Focus RS WRC 02 | 7:58.28,0 |  | 10 |
| 2. |  Harri Rovanperä |  Risto Pietiläinen | Peugeot 206 WRC | 8:01.18,9 | +2.50,9 | 6 |
| 3. |  Thomas Rådström |  Denis Giraudet | Citroën Xsara WRC | 8:17.06,6 | +18.38,6 | 4 |
| 4. |  Markko Märtin |  Michael Park | Ford Focus RS WRC 02 | 8:19.56,0 | +21.28,0 | 3 |
| 5. |  Sébastien Loeb |  Daniel Elena | Citroën Xsara WRC | 8:20.16,1 | +21.48,1 | 2 |
| 6. |  Gilles Panizzi |  Hervé Panizzi | Peugeot 206 WRC | 8:33.09,0 | +34.41,0 | 1 |
Lähde:
Muuta

Colin McRaen uran viimeinen voitto.
Thomas Rådströmin uran viimeinen palkintokorokesija.
Sascha Riether

Sascha Riether
Sascha Riether (s. 23. maaliskuuta 1983 Lahr, Saksa) on saksalainen jalkapalloilija, joka edustaa Englannin Valioliigassa pelaavaa Fulhamia Riethter on pelipaikaltaan oikea laitapuolustaja. Hänen pelinumeronsa on 27, pituutensa 174 senttimetriä ja painonsa 70 kiloa. Ennen siirtymistään Fulhamiin Riether on pelannut Bundesliigassa Wolfsburgin ja Freiburgin joukkueissa.
Sanna Erkinheimo

Sanna Kaarina Erkinheimo (o.s. Aaltonen, s. 23. helmikuuta 1981 Eurajoki) on suomalainen pikajuoksija, joka voitti Kalevan kisoissa Vaasassa 2013 400 metrin Suomen mestaruuden ajalla 54,45. Hän sai samalla matkalla SM-hopeaa vuosina 2008, 2012 ja 2014 sekä pronssia vuosina 2006, 2009 ja 2010. 200 metrin juoksussa hän saavutti SM-pronssia 2006. Viestijuoksun SM-kilpailuista hänellä on 4×100 metrin viestissä kaksi kultaa ja kolme hopeaa, 4×400 metrin viestissä yksi kulta ja yksi hopea, 4×800 metrin viestissä yksi kulta sekä 4 000 metrin viestistä kaksi kultaa. Sisäratojen SM-kilpailuissa hän saavutti pronssia sekä 200 metrin että 400 metrin juoksussa vuonna 2009, hopeaa viestijuoksussa (4×300 m) 2015 sekä hopeaa 400 metrillä ja viestissä 2016.
Erkinheimoa valmentaa Jaakko Erkinheimo ja hän edustaa Eurajoen Veikkoja. Vuoteen 2008 saakka hän edusti Eurajoen Veikkoja, vuosina 2009–2011 Lahden Ahkeraa, vuosina 2012–2017 Helsingfors IFK:ta ja vuosina 2018–2022 Lahden Ahkeraa. Hänellä on maaotteluedustuksia.
Sanna Annukka

Sanna Annukka (s. 1983) on suomalais-brittiläinen graafinen suunnittelija ja kuvittaja. Hän on valmistunut 2005 Brightonin yliopistosta ja erikoistunut koulutuksessaan serigrafiaan.
Annukka on suunnitellut brittiläiselle yhtyeelle Keanelle levyn Under the Iron Sea kannen. Kevääksi 2008 hän on suunnitellut kangaskokoelman Marimekolle. Aiheita hän ammentaa Kalevalasta. Hänen esikuviaan ovat Maija Isola, Kaj Franck, Erik Bruun ja ruotsalainen keraamikko Stig Lindberg.
Sanna Annukan isä on britti, äiti suomalainen. Hän on asunut lapsuutensa sekä Suomessa että Britanniassa.
Samuil Angelov

Samuil Angelov (s. 10. elokuuta 1979) on suomalainen sommelier, eli viinimestari. Angelov työskentelee Ravintola Murun sommelierina ja toimitusjohtajana. Aikaisemmin hän on muun muassa vastannut Hotelli Kämpin viineistä.
Kilpailumenestys

Sommelier suomenmestaruus 2009	I. Sija
Nordic Sommelier´s 2008	Semifinalisti	PM-kilpailut
Best Sommelier of Europe 2008  Semifinaali, kymmenenparhaan joukossa
Sommelier suomenmestaruus 2008	I. Sija
Mondial 2007 The best Sommelier in world,	Semifinalisti	MM-kilpailut
Nordic Sommelier´s 2006	Semifinalisti	PM-kilpailut
Sommelier suomenmestaruus 2006	I sija
Trophé Ruinart Le Meilleaur Sommelier de Europe 2006,	Semifinalisti	EM-kilpailut
Trophé Ruinart Le Meilleaur Sommelier de Finland 2006	I sija,	EM-kilpailujen Suomen karsinta
Nordic Sommelier´s 2005	Semifinalisti	PM-kilpailut
Sommelier suomenmestaruus 2005	II sija
Vuoden hovimestari 2005	Finalisti
Vuoden hovimestari 2004	Finalisti
Räpina

| Räpina |
| --- | --- |
 Räpinan kartano
 Räpina
 Koordinaatit: 58°6′N, 27°28′E 
Valtio:   Viro
Maakunta:  Põlvamaa
Kunta:  Räpina
Kaupunkioikeudet:  1993–2002
Hallinto:  
 – Asutustyyppi:  epäitsenäinen kaupunki
Pinta-ala:  
 – Kokonaispinta-ala:  3,81 km²
Väkiluku (2015):  2 312
 – Väestötiheys:  607 as./km²
 
 Räpinan kunnan kotisivut 
Infobox OKVirheellinen NIMI-arvo: 
Räpina on epäitsenäinen kaupunki ja entinen kaupunki Räpinan kunnassa Kaakkois-Virossa, Põlvamaan maakunnassa, noin 60 kilometriä Tartosta kaakkoon.
Asukkaita Räpinassa on 2 312, ja asukastiheys on 607 asukasta neliökilometrillä (1.1.2015). Räpinan pinta-ala on 3,81 neliökilometriä.
Historia

Kaupunkioikeudet Räpina sai vuonna 1993, mutta vuonna 2002 se menetti itsenäisen asemansa, kun Räpinan kunta ja Räpinan kaupunki yhdistyivät uudeksi Räpinan kunnaksi. Vuoden 2017 kuntauudistuksessa Räpinan kunta, Meeksi ja Veriora yhdistettiin jälleen uudeksi Räpinan kunnaksi.
Väestö

Vuonna 2011 Räpinan epäitsenäisessä kaupungissa oli 2 455 asukasta, joista 2 097 (85,4 %) oli virolaisia, 315 (12,8 %) venäläisiä ja 39 (1,6 %) muita kansallisuuksia.
Talous

Räpinassa on AS Räpina Paberivabrikin keräyspaperia jalostava paperitehdas.